为下列古文添加标点：
秋狄侵晋取狐厨受铎涉汾及昆都因晋败也王以戎难告于齐齐征诸侯而戍周冬十一月乙卯郑杀子华十二月会于淮谋郐且东略也城鄫役人病有夜登丘而呼曰“齐有乱”不果城而还◇僖公十七年经十有七年春齐人徐人伐英氏夏灭项秋夫人姜氏会齐侯于卞九月公至自会冬十有二月乙亥齐侯小白卒传十七年春齐人为徐伐英氏以报娄林之役也
答案：秋，狄侵晋，取狐、厨、受铎，涉汾，及昆都，因晋败也。
　　王以戎难告于齐，齐征诸侯而戍周。
　　冬，十一月乙卯，郑杀子华。
　　十二月会于淮，谋郐，且东略也。城鄫，役人病。有夜登丘而呼曰：“齐有乱。”不果城而还。
　　
　　
　　◇僖公十七年
　　【经】十有七年春，齐人、徐人伐英氏。夏，灭项。秋，夫人姜氏会齐侯于卞。九月，公至自会。冬十有二月乙亥，齐侯小白卒。
　　
　　【传】十七年春，齐人为徐伐英氏，以报娄林之役也